b'\n_START_ARTICLE_\nThomas Goffe\n_START_SECTION_\nLiv\n_START_PARAGRAPH_\nThomas Goffe ble f\xc3\xb8dt i Essex n 1591. Han studerte f\xc3\xb8rst ved Westminster School hvor han ble betraktet som en dronningstipendiat. Han mottok et stipendiat den 3. november 1609 for \xc3\xa5 g\xc3\xa5 p\xc3\xa5 Christ Church ved Universitet i Oxford. Han mottok han sin universitetsgrad (BA) den 17. juni 1613 og fortsatte til sin master (MA) den 20. juni 1616. Mens han var involvert med skuespill og skrive skuespill ved Christ Church, fortsatt han \xc3\xa5 studere. Den 3. juli 1623 skaffet han sin cand. theol. (BD) og hadde s\xc3\xa5ledes lisens til preke kort tid etter 11. juli 1623. Goffe ble spurt om \xc3\xa5 v\xc3\xa6re sogneprest ved kirken i East Clandon, Surrey etter \xc3\xa5 ha mottatt sin BD, et tilbud som var verd \xc3\xa5tte pund i \xc3\xa5ret. Imidlertid begynte Goffe \xc3\xa5 skrive latinske taler og skrive dikt i hyllest av Thomas Bodley og dronning Anna av Danmark foruten ogs\xc3\xa5 domprost av Christ Church, William Godwin._NEWLINE_Han levde alene det meste av sin liv grunnet sin avsmak for kvinner. Han ble betraktet som en kvinnehater og levde som ungkar inntil ga etter for en kvinne og giftet seg med henne i East Clandon. Denne kvinnen var enken til Goffes forgjenger og hadde latt som om hun var blitt forelsket i hans prekener. Han ble advart av sin gode venn fra Oxford, Thomas Thimble, at hun til sist vil komme til \xc3\xa5 knuse hans hjerte og at han var bedre stilt uten henne. Goffe lot seg uansett overtale og ble torturert av ekteskapet. Hun var sta, vanskelig og hadde ingen respekt for Goffe eller hans venner. N\xc3\xa5r noen f\xc3\xa5 av hans venner fra Oxford stoppet ved Goffes hus, skottet hans hustru p\xc3\xa5 dem med "onde \xc3\xb8yne" og serverte dem egg og melk for middag. Pinlig ber\xc3\xb8rt av sin hustru, beordret Goffe bedre mat for sine venner den p\xc3\xa5f\xc3\xb8lgende kvelden og ga dem vin. Hans hustru og hennes barn fra tidligere ekteskap fortsatt \xc3\xa5 vise ham manglende respekt, og hans venner klandret dem for hans d\xc3\xb8d som skjedde den 27. juli 1629, ikke lenge etter at han ble gift.\n_START_SECTION_\nKritikk og kontroverser\n_START_PARAGRAPH_\nGoffesThe Courageous Turk har blitt kritisert og karakterisert som \xc2\xabalt annet enn utholdelig\xc2\xbb grunnet stykkets \xc2\xabvoldsomme leven og svulstighet\xc2\xbb av Felix Shelling i Elizabethan Drama (1908). Adolphus Ward i A History of English Dramatic Literature to the Death of Queen Anne (1875) kalte det for et \xc2\xabfrast\xc3\xb8tende ordbram\xc2\xbb. Imidlertid likte samtidens publikum stykket grunnet figuren Amurath, dets detaljerte scener, emnet tyrkisk historie, og Goffes visjon om kongenes skr\xc3\xb8pelighet og den endelige bel\xc3\xb8nning som kristne f\xc3\xa5r som kjemper mot hedningene._NEWLINE_Det er s\xc3\xa6rskilte bevis som antyder at Goffe kjente til og svarte p\xc3\xa5 Seneca den yngres tragedie Phoeniss\xc3\xa6 (F\xc3\xb8nikiske kvinner). To av hans tragedier, Tragedy of Orestes og The Courageous Turk, inneholder taler som er oversatt fra Senecas stykker. I The Courageous Turk er talene til en tyrkisk prinsesse som blander seg inn i en krangel mellom hennes far og ektemann ord for ord tatt fra en scene i Phoeniss\xc3\xa6 hvor Jocasta, hustru av Oedipus, som g\xc3\xa5r mellom sine stridende s\xc3\xb8nner. Ben Jonson sa i en samtale som ble nedtegnet av biskop Plume at \xc2\xabS\xc3\xa5, Tom Goff f\xc3\xb8rer inn i Eteokles og Polyneikes.\xc2\xbb Jonson var h\xc3\xb8yt beundret p\xc3\xa5 Christ Church, og kan ha blitt invitert til \xc3\xa5 lese et manuskript av Goffes stykker over temaet Phoeniss\xc3\xa6.  I tillegg, i motsetningen til mange forfattere og produsenter av akademisk drama i den jakobinske tiden, var Goffe ikke nedlatende eller avvisende til popul\xc3\xa6rt teater, og inkluderte mange scener og tekstlinjer som var p\xc3\xa5virket av Shakespeares Hamlet og fra John Marstons Antonio\'s Revenge i sin tragedie Orestes. Et stykke kalt Phoenissae har ogs\xc3\xa5 blitt tilskrevet Goffe. Det ble antagelig framf\xc3\xb8rt ved Christ Church i 1619, men har siden g\xc3\xa5tt tapt._NEWLINE_Goffe skrev ogs\xc3\xa5 ikkedramatisk poesi. Han har stundom blitt tilskrevet forfatterskapet av The Careless Shepherdess (Den skj\xc3\xb8desl\xc3\xb8se hyrdinnen, 1619) av tidligere litterater, men dette er langt fra sikkert. Det var et hyrdedikt som antagelig ble framf\xc3\xb8rt ved Christ Church mellom 1618 og 1629. Motargumentet for at det er skrevet av Goffe er et utsagn p\xc3\xa5 tittelsiden av det ble framf\xc3\xb8rt ved Salisbury Court, et teater som ikke ble \xc3\xa5pnet f\xc3\xb8r etter at Goffe var d\xc3\xb8d.'